recursal/SuperWikiNEXT-32B huggingface dataset:
**Kuda padi Dartmoor** telah hidup di England barat daya selama berabad-abad, malah digunakan untuk pelbagai tujuan. Disebabkan keadaan cuaca melampau di kawasan mur, maka Dartmoor adalah baka yang agak lasak dengan stamina yang hebat. Selama berabad-abad ia digunakan sebagai haiwan pekerja oleh pelombong timah dan pengusaha kuari tempatan. Ia dipelihara secara separa feral di Dartmoor, Devon.

Sungguhpun begitu, bilangannya telah merosot dari sekitar 25,800 pada 1930-an kepada 5,000 pada masa kini. Hanya sekitar 800 ekor kuda padi ini yang diketahui meragut kawasan mur pada musim bunga 2004.

Ciri-ciri
---------

Kepalanya yang kecil mempunyai mata yang besar dan lebar serta telinga yang tajam. Badannya kuat dan sederhana panjang dengan sangkar rusuk yang lebar dan tebal. Kakinya kuat, panjang dari badan ke paras lutut dan keting, anggota tulang keringnya pendek tetapi kuat dan padat, serta lutut yang rata depannya; kaki depannya diangkat ke arah bahu yang bersudut luas dan cukup bebas bergerak, sementara kaki belakangnya diangkat kepada suku yang berotot tegap dan bundar rupanya. Surai dan ekornya seharusnya lebat dan berjela-jela, sementara pergerakannya bebas dan licin. Kuda padi Dartmoor baik pembawaannya, boleh diharap, lemah-lembut dan tenteram. Kebanyakan kuda Dartmoor berdiri di antara 11.1 ke 12.2 tangan (45 ke 50 inci, 114 ke 127 cm); seekor ahli baka ini tidak harus mencecah tinggi 12.2 tangan menurut piawaian yang diperkenalkan pada tahun 1924. Antara warna-warna yang diterima adalah bay, coklat, hitam, kelabu, berangan atau *roan*.

Rujukan
-------

1. ↑  BBC News, April 2004
2. ↑  "About The Breed". Dartmoor Pony Society. Diarkibkan daripada yang asal pada 2016-01-30. Dicapai pada 21 February 2011.

|  |  |
| --- | --- |
| Ikon tunas | Rencana berkaitan kuda ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Seekor kuda padi Highland yang memperlihatkan ciri-ciri kuda padi iaitu tulang tegap, surai dan ekor lebat, kepala kecil, dan keseluruhan saiz tubuh yang kecil.
**Kuda padi** (Jawi: ‏ڤادي‎‎ ‏كودا‎‎) merupakan satu spesies kuda yang bersaiz kecil atau "padi" (*Equus ferus caballus*). Bergantung pada konteksnya, kuda padi boleh merupakan kuda yang berada di bawah ketinggian bonggol yang tertentu, ataupun kuda kecil dengan bentuk badan dan pembawaan yang tertentu. Kuda padi terdiri daripada banyak baka. Berbanding dengan kuda-kuda lain, kuda padi selalu mempunyai bulu surai, ekor dan badan yang lebih lebat, serta kaki yang lebih kecil, laras badan yang lebih lebar, tulang yang lebih berat, leher yang lebih tebal, dan kepala yang lebih pendek dengan dahi yang lebih luas.

Nenek moyang bagi kebanyakan kuda padi masa kini tumbuh dengan begitu kecil kerana hidup di pinggiran habitat yang boleh didiami kuda. Kuda-kuda yang lebih kecil ini dibela jinak lalu diternak untuk pelbagai kegunaan di seluruh hemisfera utara Bumi. Kuda padi selama ini digunakan untuk menarik kereta serta mengangkut barang, sebagai tunggangan kanak-kanak, tunggangan riadah, dan akhirnya untuk kegunaan sukan dan pertunjukan. Sewaktu Revolusi Perindustrian, terutamanya di Great Britain, kuda padi digunakan secara meluas untuk mengangkut arang dari lombong.

Umumnya, kuda padi dianggap pintar dan mesra, tetapi kadang-kadang juga disifatkan sebagai degil atau licik. Kuda padi yang terlatih rapi sesuai ditunggang oleh kanak-kanak yang belajar menunggang. Kuda padi yang lebih besar boleh ditunggang oleh orang dewasa, kerana kuda padi itu agak kuat walau begitu kecil. Dalam takrifan rasmi masa kini, kuda padi merupakan kuda yang berukuran kurang daripada 14.2 tangan (58 inci, 147 cm) tingginya setakat bonggol, tetapi ada yang mengenakan had tinggi yang ketat dari 14 tangan (56 inci, 142 cm) ke dekat 14.3 tangan (59 inci, 150 cm). Malah sesetengah baka menggolongkan kuda itu sebagai kuda biasa atau kuda padi berasaskan pedigri dan fenotipnya tanpa mengira berapa tingginya.

Rujukan
-------

1. ↑  "kuda padi". *Kamus Dewan* (ed. ke-4). Dewan Bahasa dan Pustaka Malaysia. 2017. Dicapai pada 12 Januari 2014.
2. ↑  "padi". *Kamus Dewan* (ed. ke-4). Dewan Bahasa dan Pustaka Malaysia. 2017.
**Kuda Riwoche** merupakan sejenis kuda berwarna *dun* dan bersaiz kuda padi yang berasal dari Tibet timur laut. Ia mula menarik perhatian antarabangsa pada tahun 1995, ketika rupa luaran serta badannya yang kecil menimbulkan andaian bahawa ia merupakan hubungan evolusi antara kuda liar prasejarah dan kuda jinak masa kini. Bagaimanapun, kupasan selanjutnya menunjukkan bahawa ianya tiada perbezaan genetik dengan kuda moden.

Penemuan
--------

Lokasi Daerah Riwoqê di Tibet, di mana ditemuinya kuda-kuda berkenaan.
Baka ini mula-mula diperhatikan oleh bangsa bukan Tibet pada Oktober 1995 di sebuah lembah terpencil yang 27 kilometer (17 bt) panjangnya, hanya boleh dicapai dengan menyeberangi sebuah genting gunung sepanjang 5,000 meter (16,000 ka), oleh sepasukan enam penjelajah yang diketuai oleh ahli etnologi Perancis, Michel Peissel. Ketika dalam ekspedisi untuk mengkaji satu lagi baka kuda yang pernah diperhatikan oleh Peissel pada tahun 1993, iaitu kuda Nangchen, pasukannya bertemu dengan sekawan kuda kecil di sebuah lembah terpencik di daerah Riwoche, Tibet.

Ciri-ciri
---------

Kuda Riwoche bersaiz kuda padi, tingginya hanya 12 tangan (48 inci, 122 cm). Ia berwarna *dun*, berbadan kurus, bersurai tegak dan bertompok-tompokan primitif termasuklah sebatang jalur dorsal di sepanjang spinanya serta belang-belang di belakang kakinya. Ciri-ciri ini serupa dengan yang terdapat pada sesetengah baka kuda moden yang dipercayai berakar umbi di zaman purba. Telinga kecilnya, bulunya kasar, rahangnya kecil, dahinya lurus dan rata, dan lubang hidungnya sempit dan seakan "paruh itik".

Rupa kuda ini yang aneh membuat Peissel berandaian bahawa ia mungkin adalah "fosil hidup." Menurut beliau, ia amat menyerupai kuda dalam seni gua prasejarah, iaitu suatu kuda "nombor dua" yang berbeza tetapi sering digambarkan di samping kuda-kuda yang bersusuk badan seakan kuda Przewalski.

Rujukan
-------

1. 1 2  Dam, Julie K. L.; Crumley, Bruce; Gibson, Helen (November 27, 1995). "Ancient Hoofbeats: In Tibet, A Missing Link in Equine Evolution?". *Time*. New York City: Time Inc. **146** (22). Diarkibkan daripada yang asal pada 2005-03-18. Dicapai pada September 10, 2009.
2. 1 2  Lowry, Susan. "Explorer backs Tibetan dark horse in the history stakes." *Fortean Times* (reprinted) Diarkibkan 2016-03-03 di Wayback Machine Accessed September 10, 2009
3. 1 2  Peissel, Michel (April 1999). "Reserve on the Roof of the World". *Geographical*. London: Royal Geographical Society. **71** (4). Dicapai pada September 10, 2009.
**Hachette Book Group** (HBG) adalah sebuah syarikat penerbitan yang dimiliki oleh Hachette Livre, syarikat penerbitan terbesar di Perancis, dan penerbit perdagangan dan pendidikan ketiga terbesar di dunia. Hachette Livre adalah anak syarikat milik penuh Lagardère Group. HBG dibentuk apabila Hachette Livre membeli Time Warner Book Group dari Time Warner pada 31 Mac 2006. Ibu pejabatnya terletak di 1290 Avenue of the Americas, Midtown Manhattan, New York City. Hachette dianggap salah satu daripada lima syarikat penerbitan, bersama dengan Holtzbrinck/Macmillan, Penguin Random House, HarperCollins, dan Simon & Schuster. Dalam tempoh satu tahun, HBG menerbitkan kira-kira 1400+ buku dewasa (termasuk 50-100 tajuk digital sahaja), 300 buku untuk pembaca muda, dan 450 judul buku audio (termasuk tajuk fizikal dan boleh dimuat turun sahaja). Pada tahun 2016, syarikat itu mempunyai 214 buku mengenai senarai buku laris paling popular di *New York Times*, 44 yang mencapai # 1.

Lihat juga
----------

* Penerbit buku Lima Besar: Hachette, Penguin Random House, Simon & Schuster, Macmillan, dan HarperCollins

Rujukan
-------

1. ↑  "Company History". Hachette Company. Dicapai pada 6 June 2012.
2. ↑  "FAQs Diarkibkan 2011-04-11 di Wayback Machine." Hachette Book Group. Retrieved on April 17, 2011. "Hachette Book Group
Marketing Department 237 Park Avenue New York, NY 10017"
3. ↑  "Who Are "The Big Six"?". *Fiction Matters*. 5 March 2010. Dicapai pada 6 June 2012.
4. ↑  "About Us". Hachette Company. Dicapai pada 18 September 2017.

Pautan luar
-----------

* Laman web Kumpulan Hachette Book
***Kusinero Cinta*** merupakan sebuah siri televisyen Malaysia 2014 arahan Mohd Feroz Abd Kader terbitan Global Station Sdn. Bhd. dibintangi oleh Tiz Zaqyah, Aaron Aziz dan Jericho Rosales. Siri ini memulakan siaran serentak di Astro Mustika HD bermula 26 Mei dari 7 Oktober 2014.

Sinopsis
--------

Fredo Rivera adalah seorang anak muda yang berasal dari Cebu, Filipina yang mengejar impian untuk menjadi chef yang berjaya. Edrinna Mahadzir pula gadis yang datang ke Manila bersama ibunya, Datin Raudhah untuk melawat kafe milik mereka yang beroperasi di sana. Namun, takdir menemukan Fredo dan Edrinna di kafe berkenaan. Pada mulanya hubungan mereka kurang baik kerana kehadiran Hafizul Fitri yang meminati Edrinna. Pada suatu hari, Edrinna hilang di Manila dan Fredo yang berjaya menyelamatkannya. Justeru, hubungan mereka juga semakin akrab semula,

Fredo yang tidak ada tempat tinggal dan pekerjaan juga diambil bekerja oleh Chef Rio yang memiliki restoran yang terkenal di Manila. Bermula sebagai pencuci pinggan, Fredo akhirnya berjaya menjadi pembantu chef kepada Chef Rio. Di La Secret, Fredo bertemu dengan Justina, anak perempuan Chef Rio yang turut bekerja di situ.

Sementara itu, Syed Izmir pula sangat meminati bidang masakan, tetapi terpaksa menyambung pengajian dalam jurusan perniagaan kerana memenuhi hasrat bapanya yang kaya. Dalam perjalanan ke Manila kerana urusan perniagaan bapanya, Syed Izmir bertemu dengan Edrinna. Pada masa sama, dia juga bertemu dengan Fredo dan berkawan baik dengannya. Mereka juga bertemu kembali ketika menyambung pengajian di Melbourne.

Pelakon
-------

* Tiz Zaqyah sebagai Edrinna
* Aaron Aziz sebagai Chef Izmir
* Jericho Rosales sebagai Chef Fredo
* Jasmin Hamid sebagai Datin Raudah
* Arash Mohamad sebagai Datuk Mahadzir
* Nadzriah Nadzri sebagai Mimi
* Wan Sharmila sebagai Dr. Riana
* Bella Dally sebagai Justina
* Chew Kin Wah sebagai Chef Rio
* Shakilla Khoriri sebagai Aishah
* Jalaluddin Hassan sebagai Syed Jaafar
* Ziela Jalil sebagai Normah
* Miera Leyana sebagai Adawiyah
* Talha Harith sebagai Isa Samad
* Puteri Mardina sebagai Jee
* Zalfe sebagai Hafizul Fitri
* Mohd Nasrul Anuar sebagai Tengku Waquedin
* Shafiz Sumari sebagai Anas
* Ika Zulkifli sebagai Jijat
* Natasah Ismail sebagai Inspektor Sujak
* Norman Saleh sebagai Chef Jamal

Penerbitan
----------

Menurut penerbit Datin Zaiton Mohd Jiwa, 'Kusinero' bermaksud 'cef lelaki' dalam bahasa Tagalog. Penggambaran drama ini dijalankan di Kuala Lumpur, Singapura dan Manila.

Muzik dan runut bunyi
---------------------

Lagu tema *Kusinero Cinta* ialah "Takdir Cinta" dipersembahkan oleh Awi Rafael.

Rujukan
-------

1. ↑  Nurul Nazirah Nazaruddin (10 Jun 2014). "Kusinero Cinta". Sinar Harian. Dicapai pada 15 Julai 2014.
2. ↑  "Kusinero Cinta satukan Jericho Rosales, Tiz Zayah dan Aaron Aziz". Galaksi Media. 22 Mei 2014. Dicapai pada 15 Julai 2014.
3. ↑  Drama Kusinero Cinta mcentralmy. Dicapai pada 2 April 2023.
4. ↑  Khadijah Ibrahim (11 Julai 2018). Takdir Cinta Awi Rafael Diarkibkan 2018-08-09 di Wayback Machine *Kosmo!* (7 September 2014). Dicapai pada 9 Ogos 2015.

Pautan luar
-----------

* *Kusinero Cinta*  di Pangkalan Data Filem Internet (IMDb)
**Adobe InDesign** ialah aplikasi perisian reka bentuk penerbitan desktop dan susun atur halaman yang dihasilkan oleh Adobe Inc. dan pertama kali dikeluarkan pada tahun 1999. Ia boleh digunakan untuk mencipta karya seperti poster, risalah, brosur, majalah, surat khabar, pembentangan, buku dan e-buku. InDesign juga boleh menerbitkan kandungan yang sesuai untuk peranti tablet bersama-sama dengan Adobe Digital Publishing Suite. Pereka grafik dan artis produksi ialah pengguna utama, mencipta dan meletakkan penerbitan berkala, poster dan media cetak. Ia juga menyokong eksport ke format EPUB dan SWF untuk mencipta e-buku dan penerbitan digital, termasuk majalah digital, dan kandungan yang sesuai untuk digunakan pada komputer tablet. Selain itu, InDesign menyokong XML, helaian gaya dan penanda pengekodan lain, menjadikannya sesuai untuk mengeksport kandungan teks berteg untuk digunakan dalam format digital dan dalam talian yang lain. Pemproses perkataan Adobe InCopy menggunakan enjin pemformatan yang sama seperti InDesign.

Rujukan
-------

1. ↑  Lextrait, Vincent (January 2010). "The Programming Languages Beacon, v10.0". Dicapai pada March 14, 2010.
2. ↑  "language versions | Adobe InDesign CS5". Adobe.com. Dicapai pada December 4, 2010.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Adobe InDesign*** |

WikiversityWikiversity
Di Wikiversity, anda boleh mempelajari tentang: ***Adobe InDesign***

* Tapak web rasmi
Helmet Pith digunakan oleh Kor Kepanduan Kanada dipamerkan di Royal Canadian Military Institute
**Helmet pith**, juga dikenali sebagai **helmet safari**, **salacot**, **sola topee**, **sun helmet**, **topee**, dan **topi**) ialah helmet ringan bersarung yang diperbuat dari empulur. Helmet pith berasal daripada adaptasi tentera Sepanyol ke atas penutup kepala tradisi *salakot* Filipina.

Ia sering dipakai oleh pengembara dan penjelajah Eropah, di iklim yang berbeza-beza yang terdapat di Asia Tenggara, Afrika, dan tropika, tetapi juga digunakan dalam konteks lain. Ia secara rutin dikeluarkan kepada anggota tentera Eropah yang bertugas di luar negara dalam iklim panas dari pertengahan abad ke-19 hingga ke-20.

Lihat juga
----------

* Senarai penutup kepala
* Pakaian seragam tentera

Nota
----

1. ↑  From Tagalog *salakot*, corrupted variously in Spanish, French, Italian, German, and English as **salacco**, **shalakó**, **salakof**, **salakoff**, or **salakhoff**
2. ↑  The terms **solar topee** and **solar topi** are examples of folk etymology elaborations of the sola plant and are not etymologically related to "sun" or "solar"

Rujukan
-------

1. ↑  "pith helmet". *Oxford English Dictionary* (ed. 3rd). Oxford University Press. September 2005. (Langganan atau keahlian perpustakaan awam UK diperlukan.)
2. ↑
3. ↑

Pautan luar
-----------

* Kategori berkenaan Helmet pith di Wikimedia Commons

Templat:Helmets
**Mohamad Helmi Eliza bin Elias** (Jawi: ﻣﺣﻣد ﺣﻳﻟﻣﻲ ﺍﻟﻳذا اﻟﻳﺍس lahir pada 20 Januari 1983) merupakan pemain bola sepak Malaysia yang kini bermain bersama Pahang di Liga Super Malaysia. Dia merupakan anggota Pasukan bola sepak kebangsaan Malaysia.

Kerjaya
-------

Dikenali sebagai "Mie Yeh" oleh penyokong pasukan Kenari. Helmi membuat penampilan sulung sebagai penjaga gol utama Kedah FA pada musim 2006/07 selepas Megat Amir Faisal berhijrah ke Selangor FA. Pada 30 Jun 2007, Helmi membantu pasukan hijau kuning merangkul gelaran Piala FA Malaysia selepas menewaskan Perlis FA 4-2 menerusi sepakan penalti. Pada perlawanan itu, Helmi menerima anugerah selaku pemain terbaik perlawanan atas aksi yang meyakinkan sepanjang perlawanan dimana dia berjaya menyelamatkan dua sepakan penalti yang diambil pemain Perlis FA. Helmi kemudiannya membantu sang kenari memenangi Liga Super Malaysia dan Piala Malaysia pada musim yang sama.

Aksi yang memberansangkan sepanjang musim 2006/07 meletakkan beliau sebagai penjaga gol nombor satu Malaysia dan dipanggil untuk beraksi bersama pasukan kebangsaan. Helmi membuat penampilan pertama bersama pasukan kebangsaan ketika bertemu Pasukan bola sepak kebangsaan Indonesia pada 6 Jun 2008. Dia juga terpilih untuk mewakili pasukan Malaysia XI uutuk menentang Chelsea F.C.. Pada perlawanan tersebut, Helmi berjaya menafikan beberapa cubaan Chelsea F.C. dan salah satunya adalah sepakan volley deras luar kotak penalti dari Deco. Pada perlawanan itu, Malaysia XI tewas 0-2.

Sebelum perlawanan akhir Piala Malaysia 2008, Helmi telah diberikan anugerah Pemain Paling Bernilai dan dia juga terpilih sebagai Penjaga Gol Popular dalam majlis Anugerah Bola Sepak Kebangsaan 100PLUS-FAM 2007-2008.

Pada Pestabola Merdeka 2008, Helmi tidak melepaskan sebarang gol selama 390 minit dalam empat perlawanan. Meskipun tidak melepaskan sebarang gol sepanjang kejohanan berlangsung, Helmi gagal menyelamatkan semua sepakan penalti pada perlawanan akhir menentang Vietnam.

Pencapaian
----------

* Juara Liga Super Malaysia (2006/07, 2007/08)
* Juara Piala Malaysia (2007, 2008)
* Juara Piala FA Malaysia (2006/07, 2007/08)
* Naib Juara Pestabola Merdeka 2008

Rujukan
-------

1. ↑  Helmi Pemain Paling Popular[*pautan mati kekal*]

Pautan Luar
-----------

* Profil Helmi Eliza Elias di laman web rasmi F.A.M. Diarkibkan 2008-08-09 di Wayback Machine
**Adrian Lamo** adalah seorang juruanalisis ancaman, penggodam serta pemberi maklumat kerajaan. Beliau dikatakan mampu memecah masuk ke dalam tapak web The New York Times, Yahoo! News, dan Microsoft. Namanya dikaitkan dengan pembocoran dokumen Perang Afghanistan oleh tapak web WikiLeaks serta pendedahan video serangan helikopter di Baghdad 12 Julai 2007.

Awal kehidupan
--------------

Lamo dilahirkan pada 1971 di Boston , Massachusetts. Ibu bapanya Mario Lamo dan Mary Lamo-Atwood .Masa kecilnya berada di Arlington, Virginia dan kemudian pindah ke Bogota, Colombia sekitar usia 10. Keluarganya berpindah kembali ke Amerika Syarikat dua tahun kemudian. Mereka menetap di San Francisco.

Lamo menghabiskan masa dengan berjongkok di bangunan terbengkalai dan ke kafe Internet, perpustakaan dan universiti untuk menyiasat rangkaian. Lamo menolak untuk menerima bayaran atas jasanya. Selama tempoh ini dia mengambil amfetamin.

Kegiatan dan teknik
-------------------

Pada tahun 2004, Lamo dijatuhi hukuman enam bulan tahanan rumah di rumah orang tuanya. Dia diperintahkan membayar $65.000 pada restitusi. Dia dihukum kerana menceroboh keselamatan The New York Times, Microsoft, Yahoo!, dan MCI WorldCom. Dia dituduh mencari glamor melalui aktiviti jahat.

Kontrroversi DNA
----------------

Lamo enggan menyerahkan sampel darah DNA pada 9 Mei 2006. Tetapi dia rela memberi cebisan kuku, rambut dan tidak DNa dalam bentuk darah. Ini kerana ia bertentangan dengan agama - sesiapa yang menumpahkan darah manusia. Darahnya akan ditumpahkan.(Kejadian 9:6).

Wikileaks dan Bradley Manning
-----------------------------

Pada bulan Jun 2010, Adrian Lamo melaporkan kepada pihak berkuasa US Army yang Spesialis Bradley Manning telah membocorkan maklumat sulit kepadanya. Lamo juga mendakwa bahawa Manning mengaku padanya telah memberikan rakaman video Serangan baghdad 12 Julai 2007 di Iraq kepada Wikileaks. Beliau telah menghubungi pegawai keselamatan Chet Uber pada Jun 2010 dan memberitahu tentang maklumat itu. Tindakannya itu menyebabkan dia dikecam oleh hacker lain.

Rujukan
-------

1. ↑  "Biography for Lauren Lamo". Internet Movie Database. Dicapai pada 20 April 2010.
2. ↑  Kevin Poulsen; Kim Zetter (6 Jun 2010). "U.S. Intelligence Analyst Arrested in Wikileaks Video Probe". Wired. Dicapai pada 7 Jun 2010.
3. ↑  Meet the man who helped Lamo turn in Manning, the Wikileaker
**Akar tarum** ialah spesies tumbuhan memanjat dan juga dikenali sebagai **renggat padi**, **renggat akar**, **tarum akar**, **tarum hutan**, **pokok nila** dan **payangit**. Nama botaninya adalah *Marsdenia tinctoria* dari keluarga Apocynaceae.

Ia adalah berbeza dengan tarum.

Taburan
-------

Pokok Akar Tarum terdapat dalam hutan bercampur; 400-1000 m. dan boleh didapati di Guangdong, Guangxi, Guizhou, Hainan, Hubei, Hunan, Sichuan, Taiwan, Xizang, Yunnan, Bhutan, India, Indonesia, Jepun (kepulauan Ryukyu), Laos, Malaysia, Myanmar, Nepal, Filipina, Sri Lanka, Thailand, dan Vietnam.

Pokok Akar Tarum tumbuh sehingga sepanjang 5 m, lebat hingga jarang-jarang ketika muda, botak. Petiol sepanjang 1-4 cm; daun bujur hingga bulat lebar ("broadly ovate"), 5-13 × 2-7 cm, senipis kertas, kebiruan apabila kering, dasar bulat dan berbentuk jantung ("kordat"), mempunyai lamina yang ovat dan tajam atau runcing di hujung; urat melintang 5-7 (-10) pasang. Jambak kudup padat, mempunyai jambak simul panjang yang membulat ("racemelike"), (1.5-)3-15 cm; pedunkel (0.5-)2.5-5 cm. Pedisel 3-5 mm. Sepal separabulat, ca. 2 mm. putih kekuningan Corola, biru tua apabila kering, urseolat sepanjang 3.5-4(-6) mm, tengkuk bunga dengan bulatan berbulu halus, yang lain rata tidak berbulu glabrus; tiub sekitar 2.5 mm; lobes ovate, 1-1.5 mm, puncak bujur. Corona lobes 5, lanceolate, as long as anthers. Pollinia narrowly oblong. Kepala stigma diskoid, agak tajam di hujung. Folikel ovat-lanseolat bulat meruncing pertengahan, 5-10 cm × 8-10 mm, pilos hingga subtomentose. Biji benih bulat, ca. 10 × 3 mm; coma 1-2 cm. Fl. Mar-Nov, fr. Jul-Dec.

Kulit, daun dan bunganya digunakan bagi menghasilkan dye biru.

Lihat juga
----------

|  |  |
| --- | --- |
| Senarai pokok | Pokok mangga |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  |

Rujukan
-------

 1. ↑  A dictionary of the Malayan language; to which is prefixed a grammar, with ... By William Marsden

Pautan luar
-----------

* Marsdenia tinctoria
* 
* Carian Google Pokok Akar Tarum.
**Gregory Harold "Box" Johnson** (lahir 12 Mei 1962) ialah angkasawan NASA dan seorang kolonel bersaradi Tentera Udara Amerika Syarikat. Johnson ialah veteran dari dua penerbangan angkasa, STS-123 dan STS-134. Beliau berkhidmat sebagai juruterbang misi pertamanya, yang menyampaikan modul logistik Kibo dan lengan robot Dextre ke Stesen Angkasa Antarabangsa. Johnson juga ditugaskan sebagai juruterbang untuk misi STS-134, yang dilancarkan pada 16 Mei 2011 dan mendarat pada 1 Jun 2011. Greg Johnson juga telah berkhidmat dalam pelbagai peranan untuk NASA termasuk sebagai Capcom untuk beberapa misi. Pada masa ini Gregory H. Johnson (Kolonel, USAF, Ret.) ialah Presiden dan Pengarah Eksekutif untuk Pusat Kemajuan Sains di Angkasa (CASIS).

Rujukan
-------

1. ↑  "Archived copy". Diarkibkan daripada yang asal pada 2014-04-26. Dicapai pada 2014-04-24. Unknown parameter `|dead-url=` ignored (bantuan)CS1 maint: archived copy as title (link)

Pautan luar
-----------

* NASA bio of Gregory H. Johnson
* Spacefacts biography of Gregory H. Johnson
Pemasangan Stesen Angkasa Antarabangsa semasa penerbangan STS-116 memerlukan EVA.
**Aktiviti luar kenderaan** (bahasa Inggeris: *extra-vehicular activity*code: en is deprecated , **EVA**) ialah kerja yang dilakukan oleh angkasawan di luar kapal angkasa lepas yang tidak berada di Bumi. Istilah ini biasanya digunakan untuk merujuk kepada EVA di luar kapal angkasa yang mengorbit Bumi ("berjalan di angkasa lepas") tetapi boleh juga merujuk kepada EVA yang dilakukan di permukaan Bulan ("berjalan di bulan").

Disebabkan reka bentuk awal kapal angkasa lepas yang berlainan, takrifan Amerika Syarikat dan Kesatuan Soviet bagi EVA juga berbeza. Rusia mentakrifkan EVA bermula apabila angkasawan berada di dalam vakum. EVA Amerika pula bermula apabila *Extravehicular Mobility Unit* (EMU) angkasawannya mula menggunakan kuasa bateri.

Setakat ini, cuma Rusia (Kesatuan Soviet), Amerika Syarikat dan China telah berjaya melakukan aktiviti luar kenderaan.

Lihat juga
----------

|  |  |
| --- | --- |
|  | Wikimedia Commons mempunyai media berkaitan ***Aktiviti luar kenderaan*** |

* Sut angkasa lepas
* *Manned Maneuvering Unit*
**Henri Cristophe** (23 Julai 1884 - 17 Jun 1968) merupakan seorang pengadil bola sepak antarabangsa dari Belgium pada tahun 1920-an hingga 1930-an.

Cristophe telah meningkatkan reputasi antarabangsanya di Sukan Olimpik Musim Panas 1928 yang diadakan di Amsterdam – dia telah menjadi pengadil dari tahun 1919 berikutan penyertaan Belgium dalam Piala Dunia FIFA 1930 – mengembara ke Amerika Selatan bersama Jean Langenus – menaiki SS *Conte Verde* - sebagai salah satu daripada empat pengadil dari Eropah yang telah dirasmikan semasa pertandingan.

Christophe telah mengadili dua perlawanan di Sukan Olimpik Musim Panas 1920 di Antwerp, termasuk perlawanan antara Perancis dan Italy sepanjang kejohanan ini. Beliau mengadili perlawanan suku akhir Sukan Olimpik Musim Panas 1924 di Paris antara Sweden dan Mesir dan satu perlawanan antara Itali dan Perancis Sukan Olimpik Musim Panas 1928. Dalam Uruguay dia berlari baris kepada rakan senegara Jean Langenus pada perlawanan akhir. Di Uruguay, dia dan rakan senegaranya, Jean Langenus telah mengadili satu perlawanan bersama-sama.

Dia merupakan peminat, kemudian, dia menjadi presiden Cercle Sportif Vervietois.

Nota
----

* Penghargaan kepada Guido de Windt untuk bantuan dalam entri ini.

| Persondata |
| --- |
| Nama | Christophe, Henri |
| Nama alternatif |  |
| Pemerihalan ringkas | pengadil bola sepak |
| Tarikh kelahiran | 23 Julai 1884 |
| Tempat kelahiran |  |
| Tarikh kematian | 17 Jun 1968 |
| Tempat kematian |  |
**Herman Hollerith** (29 Februari 1860 – 17 November 1929) ialah ahli statistik Amerika Syarikat yang mengembangkan penjadual mekanik berasaskan kad tebuk untuk menjadualkan statistik jutaan data dengan pantas. Rekaannya telah digunakan untuk membanci penduduk Amerika Syarikat pada tahun 1887.

Biografi ringkas
----------------

Dilahirkan di Buffalo, New York, Hollerith menyertai City College of New York pada tahun 1875 dan memperoleh ijazah "Jurutera Lombong" daripada Columbia University School of Mines pada tahun 1879. Pada tahun 1880, beliau mendaftarkan diri sebagai jurutera perlombongan semasa tinggal di Manhattan dan menghabiskan kursus kedoktorannya pada tahun 1890 di Columbia University. Pada tahun itu juga, Hollerith berkahwin dengan Lucia Beverley Talcott (1865 – 1944) dari Veracruz, Mexico dan dikurniakan dengan enam orang anak, iaitu tiga anak lelaki dan tiga anak perempuan.

Selain daripada rekaannya, Hollerith dikatakan menghargai tiga perkara: warisan Jermannya, kebersendiriannya, dan kucingnya, Bismarck. Beliau juga suka akan wain dan cerut yang baik, lembu Guernsey, serta wang, tetapi tidak suka akan cukai harta, dan para jurujual yang diupah oleh Thomas J. Watson Sr. kerana amalan penjualan keras mereka.

Hollerith meninggal dunia pada tahun 1929 kerana serangan sakit jantung dan dikebumikan di Perkuburan Bukit Oak di Georgetown, Washington, D.C.

Lihat juga
----------

* Joseph Marie Jacquard
* Kad tebuk
* Mesin penjadualan
* Pemalar Hollerith

Rujukan
-------

1. ↑  RootsWeb: Lucia Beverley Talcott. Diarkibkan 2007-10-22 di Wayback Machine Dicapai pada 2007-01-18.

Pautan luar
-----------

* Paten Hollerith sejak 1889: U.S. Patent 395,781 U.S. Patent 395,782 U.S. Patent 395,783
* Computer History Museum: Hollerith 1889 patent Diarkibkan 2007-07-01 di Wayback Machine
* IBM Archives: Herman Hollerith
* IBM Archives: Tabulating Machine Co. plant
* Early Office Museum: Punched Card Tabulating Machines
* Hollerith page at the National Hall of Fame Diarkibkan 2014-09-01 di Wayback Machine
**Carl Herman Vetterling** (1849–1931), juga dikenali dengan nama samaran Tibet **Philangi Dasa**, ialah seorang ahli falsafah Kristian Swedenborgianisme yang bertukar ke Buddhisme pada 1884 dan mengambil nama Tibet. Beliau ialah antara orang Amerika pertama yang memeluk agama Buddha secara rasmi. Beliau mengasaskan *The Buddhist Ray* di Santa Cruz, California pada 1887, yang merupakan jurnal Buddhisme pertama di Amerika Syarikat.

Karyanya yang paling terkenal ialah *Swedenborg the Buddhist, or The Higher Swedenborgianism: Its Secrets and Thibetan Origin*, diterbitkan pada 1887. Ia merupakan dialog rohaniah rekaan antara Swedenborg, seorang sami Buddha, seorang Brahmin, seorang Parsi, seorang Indian Aztek, seorang Iceland, seorang wanita tanpa nama, dan Vetterling sendiri. Enam tahun kemudian karya ini diterjemahkan ke bahasa Jepun.

Nota
----

1. 1 2  Dodin, Thierry. *Imagining Tibet : Perceptions, Projections, and Fantasies*. Wisdom Publications. m/s. 171–172. ISBN 0-86171-191-2.
2. ↑  Loy, David (1995). "The Dharma of Emanuel Swedenborg: A Buddhist Perspective". The Swedenborg Association. Dicapai pada 2007-03-31.
3. ↑  "53. From Yoshinaga Shin'ichi (Nov. 24, 1999)". Dicapai pada 2007-03-31.

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
	+ 2
* WorldCat Identities
	+ 1

 |
| Perpustakaan negara | 
* Jerman
* Amerika Syarikat
* Jepun

 |



|  |  |
| --- | --- |
| Ikon tunas | Rencana mengenai penulis, penyair atau penulis drama ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Acar Buah** adalah sejenis hidangan etnik Melayu khususnya di Malaysia. Walaupun disebut acar, daripada segi rupa dan rasanya, hidangan ini lebih menyerupai sambal yang manis. Acar jenis ini mudah dibuat, dan mudah juga disimpan, kerana ia tahan lama. Hidangan ini boleh didapati di seluruh Semenanjung Malaysia dengan mudah. Acar buah juga dihidangkan sebagai lauk sampingan dalam kenduri kahwin orang Melayu, mengiringi nasi minyak dan lauk-lauk yang lain.

Asal-usul
---------

Tidak ada sejarah yang jelas mengenai hidangan ini. Namun, bolehlah dianggap hidangan ini adalah modifikasi orang Melayu terhadap hasil-hasil jeruk supaya sesuai dijadikan lauk sampingan bersama nasi putih atau nasi minyak. Ada juga kemungkinan hidangan ini berasal dari hidangan *achar* orang Tamil, yang mempunyai bahan asas, serta rupa hidangan yang hampir serupa.

Kaedah penyediaan
-----------------

### Bahan asas

Buah-buahan kering dan jeruk buah-buahan digunakan sebagai bahan masakan dalam membuat acar buah, antara bahan-bahan yang digunakan ialah;

* Limau jeruk
* Prun
* Kismis
* Buah pala
* Jeruk campur

### Bahan tumis

* Bawang Merah
* Bawang Putih
* Cili giling atau pes cili
* Halia
* Garam dan Gula secukup rasa

Bahan-bahan di atas akan dimasak, seperti mana membuat sambal, sehinggalah cilinya masak, dan air daripada jeruk dan buah-buahan itu berkurang.

Hidangan
--------

Kebiasaanya, acar buah boleh dimakan bersama nasi putih, atau nasi minyak, disamping lauk-lauk seperti daging masak hitam, ayam masak merah dan lain-lain. Acar buah lazim juga dihidangkan di meja bufet kenduri kahwin orang Melayu, kenduri majlis bercukur atau pun majlis-majlis lain.

Pada masa ini, acar buah sudah boleh didapati dengan mudah, tanpa perlu menunggu kenduri kahwin atau hari keraian, kerana hidangan ini sudah dijual di kedai-kedai runcit serta kiosk makanan di stesen minyak Petronas. Sementelah hidangan ini mudah dipek, serta mempunyai jangka hayat (*shelf life*) yang panjang, maka acar buah sangat sesuai untuk dijadikan barang dagangan.
Kawasan hemisfera selatan diwarnakan dengan warna kuning.
Poster dengan legenda "Ushuaia, akhir dunia". Ushuaia di Argentina adalah bandar paling selatan di dunia.
Hemisfera Selatan, dari pandangan atas Kutub Selatan.

**Hemisfera Selatan** merupakan satu bahagian di planet yang terletak dibahagian bawah bumi. Ia terbentuk dari hasil garisan Khatulistiwa. 

Kawasan hemisfera bumi mempunyai lima benua, di antaranya Antartika, Australasia, hampir semua dari Amerika Selatan, sebahagian dari Afrika dan Asia. Manakala, bagi lautan pula termasuk Atlantik Selatan, Hindi, Pasifik Selatan dan Lautan Selatan. Apabila kedudukan putaran bumi mencondong ke arah matahari, musim panas di kawasan hemisfera selatan berlaku diantara 21 Disember hingga 21 Mac, manakala musim sejuk berlaku di antara 21 Jun hingga 21 September.

| Hemisfera Dunia |
| --- |
| Hemisfera Utara • Hemisfera Selatan • Hemisfera Barat • Hemisfera Timur • Hemisfera darat • Hemisfera air |

|  |  |
| --- | --- |
| Ikon tunas | Rencana berkaitan geografi ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Antelop Sabel** (bahasa Inggeris: *Sable Antelope*) merupakan sejenis haiwan mamalia. Nama sainsnya *Hippostragus niger*.

Ciri-ciri
---------

Antelop Sabel tergolong dalam golongan benda hidup, alam : haiwan, filum kordata, sub-filum bertulang belakang (vertebrat), kelas mamalia (berdarah panas, berbulu dengan kelenjar menyusu, dan menjaga anak)

Makanan
-------

Antelop Sabel merupakan haiwan maun. Makanan utama Antelop Sabel adalah daun dan rumput.

Pembiakan
---------

Sebagai haiwan mamalia, Antelop Sabel membiak dengan cara beranak dan menjaga anaknya sehingga dewasa dan mampu mampu berdikari.

Ulasan
------

Pada masa kini, sebagaimana haiwan mamalia besar yang lain di bumi ini, Antelop Sabel berhadapan dengan ancaman kepupusan sekiranya tiada usaha dijalankan untuk menyelamatkannya.

Pautan luar
-----------


1. ↑  {{{assessors}}} (2008). *Hippotragus niger*. *Senarai Merah Spesies Terancam IUCN 2008*. IUCN 2008. Dicapai pada 1 November 2008. Database entry includes a brief justification of why this species is of Least concern.
**Hanaya Yoshi** (華屋 与兵衛 atau 花屋 與兵衛; 1799-1858) biasanya dikreditkan sebagai penemu gaya sushi nigiri (sushi dibentuk dengan tangan) Tokyo hari ini (*Edomae-zushi*; 江戸前寿司)  pada akhir  zaman Edo Jepun.[*perlu rujukan*]

Sushi pada masa itu dibuat daripada ikan yang baru ditangkap dari Teluk Tokyo berdekatan. Ini mengesampingkan banyak bahan-bahan yang popular hari ini seperti telur salmon (*ikura*; イクラ). Walaupun Tokyo ialah sebuah bandar pantai, keselamatan makanan masih sebahagian daripada kebimbangan sebelum penciptaan pendinginan. Untuk mencegah kerosakan, Hanaya akan sama ada memasak sedikit atau memerap ikan di dalam sos soya atau cuka. Itu sudah mencukupi untuk orang-orang untuk tidak suka daging perut tuna yang berlemak kerana ia akan mengurai sangat cepat. Hanaya memerap daging merah tanpa lemak di dalam sos soya. Kemudian dia menyajikan dengan hirisan ikan di atas bebola bercuka yang besar berbanding standard hari ini. Sushi itu benar-benar berbeza dari standard "ikan mentah" hari ini.

Masakan Hanaya ini merupakan alan keluar daripada tabiat makan Jepun waktu itu. Dalam tahun-tahun awal, chef hanya membuat sushi secara sambilan. Kemudian, perlahan-lahan, gerai sushi murah (*yatai*; やたい; 屋台) muncul. Selepas kerajaan mengharamkan gerai makanan yang dipersoalkan itu, restoran sushi (*ryōtei*; りょうてい; 料亭) menjadi keutamaan. Hari ini, sushi sawat  yang agak murah (*kaiten-zushi*; かいてんずし; 回転寿司) telah menjadi popular.

Lihat juga
----------

* Sejarah sushi

Pautan luar
-----------

* Hanaya Yohei's sushi Diarkibkan 2005-04-05 di Wayback Machine
* *The Mysterious Life of Hanaya Yohei* Diarkibkan 2005-03-27 di Wayback Machine (華屋与兵衛　謎の生涯; in Japanese)
* Hanayayohei-Japanese restaurant

| * l
* b
* s
Sushi |
| --- |
| 
* Sejarah sushi
* Senarai bahan sushi dan sashimi

 |
| 
* Chūtoro
* Decouverte du Sushi
* Gari (halia)
* Gulungan California
* Gulungan Seattle
* Hanaya Yohei
* Hangiri
* Kulit tauhu
* Odori ebi
* Omakase
* Piza sushi
* Sos tare
* Sushi
* Sushi sawat penyampai
* Tobiko
* Wasabi

 |
Handwallet Expense Manager atau lebih dikenali sebagai **HandWallet** merupakan aplikasi freemium telefon bimbit yang membenarkan pengguna untuk mengesan dan menguruskan pendapatan dan perbelanjaan mereka. Pengguna boleh memilih untuk menjadi ahli percuma atau membayar satu yuran seumur hidup untuk menjadi ahli Pro atau Business. Pengguna boleh menggunakan HandWallet untuk tujuan peribadi atau perniagaan. HandWallet sesuai digunakan oleh pelajar, keluarga, pengembara, mereka yang bekerja sendiri atau pemilik perniagaan kecil dan syarikat besar. Sepanjang kewujudannya, HandWallet sudah dimuat turun sebanyak lebih daripada 2.12 juta kali di serata dunia.

Sejarah
-------

Handwallet pada asalnya dikembangkan oleh MediaVision untuk PalmPilot PDA dan diterbitkan pada tahun 2002. HandWallet kemudiannya ditulis semula untuk Windows Mobile, Symbian dan Windows. Pada tahun 2012, HandWallet ditulis semula untuk Android. Sejak itu, terdapat satu terbitan beta dan enam terbitan versi baharu. 

* Terbitan beta pertama – 24 Mei 2012
* Versi 1 – 5 Jun 2012
* Versi 2.0 – 2 Mei 2013 (dengan penyelarasan bank automatik dan pengecaman suara)
* Versi 3.0 – 1 April 2014
* Versi 4.0 – 11 Disember 2016 (dengan keupayaan untuk mengimport dan mengeksport data)
* Versi 5 – 1 Mei 2016 (UI baharu)
* Versi 6 – 3 September 2017 (ditambah kumpulan bekerja)

Ciri-ciri
---------

HandWallet membenarkan pengguna untuk mencipta sebuah akaun dan memasukkan atau mengimport data, yang kemudiannya akan dianalisa dan ditunjuk dalam bentuk carta, graf dan jadual untuk menunjukkan tabiat berbelanja dan nasihat kemudian akan diberikan mengenai tabiat perbelanjaan itu. Terdapat juga pelbagai video petua untuk menjimat duit dalam pelbagai situasi. Handwallet terdapat dalam 50 bahasa, termasuk Bahasa Melayu. HandWallet juga terdapat ciri pengecaman suara untuk memudahkan pengguna memasukkan data. HandWallet juga memberikan pengguna pilihan untuk mengimport dan mengeksport data kepada dan daripada bank mereka untuk menyelaraskan kewangan atas talian. HandWallet menyokong pelbagai jenis mata wang dan membenarkan pengguna untuk menggunakan perbankan khidmat pesanan ringkas (SMS). Aplikasi HandWallet telah menerima 95 peratus ulasan positif dan 4.3 daripada 5 bintang di GooglePlay dari lebih 21, 000 ulasan.

Pautan
------

[1] 

[2]

Rujukan
-------

1. *"HandWallet Expense Manager FinTechs im Showroom"*. Fintech Hub by zeb.
2. *"HandWallet".* Handforum.
3. Expense Manager (2014-10-10), *Work with HandWallet Expense Manager on the PC,*
4. *"HandWallet - Expense Manager".* Download.com.
5. *"HandWallet Expense Manager".* Vimeo.
6. *"Funderbeam".* www.funderbeam.com.
7. *"HandWallet Business Reviews and Pricing - 2017".* www.capterra.com.
8. *"HandWallet".* HandWallet.
9. *"HandWallet Expense Manager - Android Apps on Google Play".* play.google.com.
**Abiemanyu Ngesti** (lahir di Jepara, Jawa Tengah, 30 Oktober 1978 – meninggal di Cikampek, Jawa Barat, 19 Ogos 1995 pada umur 16 tahun) merupakan seorang penyanyi dangdut Indonesia. Beliau mula terkenal menerusi lagu ‘Putera Dangdut’ (dikeluarkan pada 1990) dan merupakan satu-satunya penyanyi kanak-kanak yang ‘terus terang’ memulakan kerjayanya melalui laluan dangdut, dan popular sebagai penyanyi dangdut remaja dengan album-album seterusnya, termasuk ‘Kugenggam dunia’ dan ‘Dahsyat’ (1995).

Album
-----

* Amir Asongan (1989)
* Pangeran Dangdut (1990)
* Ini Dangdut (1991)
* Kugenggam Dunia (1992)
* Gempa (1992)
* Ini Jaman Uang (1993)
* Astaghfirullah (1993)
* Leila (1994)
* Sonia (1994)
* Gadis Baliku (1995)
* Dahsyat (1995)

Trivia
------

Tahun 1995 merupakan tahun yang menyedihkan bagi dunia muzik Indonesia. Pada tahun itu, dunia muzik Indonesia kehilangan penyanyi-penyanyi muda berturut-turut dalam jarak yang dekat, bermula dari Nike Ardilla (19 Tahun), Andy Liany (31 Tahun), Abiem Ngesti (16 Tahun), dan Poppy Mercury (22 Tahun).

|  |  |
| --- | --- |
| Kawalan kewibawaan Sunting ini di Wikidata | 
* MusicBrainz (artis)

 |
**Abibaal** (kurun ke-10 sebelum masihi) Pemerintah Phoenicia, yang kini terletak di Lebanon moden. Abibaal aktif semasa pemerintahan Shoshenq I (memerintah 945–924 sebelum masihi) semasa Dinasti Keduapuluh Dua. Shoshenq I, dari keturunan Libya, memerintah Mesir dari bandar Tanis , kini (San el-Hagar moden) dan dikenali bagi penkempen tentera yang aktif. Shoshenq I turut menggalakkan perdagangan dengan negeri lain, dan Abibaal menandatangani perjanjian dengannya. Phoenician terkenal kerana pelayaran mereka kepasaran jauh sehingga ke laut Aegean dan Mediterranean, malah sehingga Kepulauan British bagi mencari tembaga. Hasilnya, Abibaal dan pedagangnya bertindak sebagai sumber barangan dagangan bagi negeri-negeri berjiranan

Abibaal menjamin hubungan rapat dengan Shoshenq I dengan mendirikan patung peringatan baginya di kuil Phoenician sebagai tindakan bagi menjamin hubungan kedua mereka. [1]

Rujukan
-------

 1. ↑  Encyclopedia of Ancient Egypt, Revised Edition, Margaret R. Bunson, "Fact On File, Inc.", ISBN 0-8160-4563-1 (hardcover)
**Ahmad Reduan Rozali** (lahir 1982) merupakan rakyat Malaysia yang juga merupakan salah seorang pendaki Gunung Everest termuda dari Asia Tenggara. Beliau berjaya mencapai puncak gunung tertinggi di dunia itu pada 23 Mei 2004 bersama-sama dengan teman seuniversitinya, Muhamad Muqharabbin Mokhtarrudin. Mereka merupakan pasukan pertama dari Universiti Teknologi MARA (UiTM) yang mengambil cabaran mendaki Gunung Everest.

Latar belakang
--------------

Ahmad Reduan berasal dari Kuala Lumpur dan merupakan pelajar kursus Diploma Sains Gunaan di UiTM. Beliau mempunyai minat dalam sukan lasak dan telah menyertai beberapa ekspedisi mendaki gunung sebelum ini, antaranya ke Gunung Kinabalu, Gunung Tahan, Gunung Rinjani dan Gunung Kilimanjaro.

Ekspedisi Gunung Everest
------------------------

Ahmad Reduan dan Muhamad Muqharabbin telah menyertai Ekspedisi UiTM Everest 2004 yang diketuai oleh Mohd Fauzan Hassan, seorang pensyarah di UiTM. Mereka berlatih mendaki gunung di Wanaka, New Zealand dari 30 Julai hingga 20 Ogos 2003 sebagai persiapan untuk ekspedisi tersebut.

Ekspedisi UiTM Everest 2004 berlepas ke Nepal pada 29 Mac 2004 dan tiba di Kathmandu pada 30 Mac 2004. Mereka kemudian meneruskan perjalanan ke Lukla dan menuju ke base camp di ketinggian 5,300 meter. Mereka mengambil masa selama enam minggu untuk melakukan proses aklimatisasi dan bergerak ke kamp-kamp yang lebih tinggi sebelum mencuba untuk mencapai puncak.

Pada 23 Mei 2004, Ahmad Reduan dan Muhamad Muqharabbin berjaya menjejakkan kaki di puncak Gunung Everest pada jam 10.50 pagi waktu Malaysia bersama-sama dengan tiga orang Sherpa dari Nepal. Mereka mengibarkan bendera Malaysia dan UiTM sebagai tanda kejayaan mereka. Mereka turun semula ke base camp pada hari yang sama dan kembali ke Kathmandu pada 26 Mei 2004.

Penghargaan
-----------

Ahmad Reduan dan Muhamad Muqharabbin telah menerima penghargaan daripada Naib Canselor UiTM Datuk Seri Prof Ibrahim Abu Shah yang berada di Shah Alam, Selangor dan seluruh warga UiTM atas kejayaan mereka menawan Gunung Everest. Mereka juga telah menerima ucapan tahniah daripada Perdana Menteri Malaysia ketika itu, Datuk Seri Abdullah Ahmad Badawi melalui telefon.

Rujukan
-------

* Berita Harian[*pautan mati kekal*]
* Astro Awani
**Henry VI** (6 Disember 1421 – 21 Mei 1471) ialah seorang Raja England dari tahun 1422 hingga 1461 dan kemudian 1470 hingga 1471, dan Raja Perancis yang dipertikaikan dari tahun 1422 hingga 1453. Sehingga 1437, jajahannya ditadbir oleh regen. Pada zamannya, dia dikatakan sebagai seorang yang cintakan keamanan dan alim, tidak sesuai dengan perang antara dinasti, seperti Perang Bunga Ros yang berlansung semasa pemerintahannya. Masa-masa kegilaannya dan sikap murah hatinya, akhirnya memaksa isterinya, Margaret dari Anjou, mentadbir kerajaan untuknya, yang membawa kepada kejatuhannya, runtuhnya Wangsa Lancaster, dan bangunnya Wangsa York.

Rujukan
-------

1. ↑  Biografi moden piawai ialah Bertram Wolffe, ''Henry VI'', London, 1981; tulisan akademik sahih ialah Ralph Griffiths, ''The Reign of Henry VI'', Berkeley 1981

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Kyu Sakamoto** (坂本 九; nama sebenar: **Hisashi Oshima** (大島 九); 10 Disember 1941-12 Ogos 1985) adalah pelakon, artis, penyanyi dan Jepun. Dia lahir di Kawasaki, Kanagawa. Nama panggilannya ialah **Kyu-chan**. 

Isterinya Yukiko Kashiwagi (柏木由紀子) adalah seorang pelakon. Dia mempunyai dua orang anak perempuan, iaitu anak perempuan sulung Hanako Oshima (大島花子) dan anak perempuan kedua Yukiko Maisaka (舞阪ゆき子). Datuknya Kanekichi Sakamoto (坂本金吉) adalah seorang nelayan yang berasal dari Kampung Tabuse (iaitu Bandar Kasumigaura sekarang), Ibaraki. Pemain Saksofon Kaoru Abe (阿部薫) adalah anak saudaranya (anak kepada kakaknya). 

Kyu mempunyai banyak lagu hit seperti *Ue o muite arukō* (上を向いて歩こう; Mari berjalan melihat atas), yang juga dikenali dengan judul Sukiyaki, *Miagete goran yoru no hoshi o* (見上げてごらん夜の星を; Cuba lihat bintang di atas langit malam), *Ashita ga aru sa* (明日があるさ; Esok tetap ada) dan lain-lain lagi. Bilangan jualan rekod melebihi 15 juta helai di seluruh dunia. Selain itu, Kyu aktif dalam berbagai bidang seperti pelakon filem dan pentas serta juruacara rancangan TV. Dia meninggal dunia akibat kemalangan penerbangan Japan Airlines 123 yang berlaku pada 12 Ogos 1985. 

Lagu Sukiyaki telah diterjemahkan ke dalam banyak bahasa di dunia. Versi bahasa Melayu dinyanyikan oleh Saloma (1969).

Rujukan
-------



1. ↑  "Laman Rasmi Kyu Sakamoto". Manase Production. Dicapai pada 2009-07-20.
2. ↑  Berdasarkan nota album *Sakamoto Kyu Tribute Album*.

Pautan luaran
-------------

* Lagu Sukiyaki nyanyian Saloma
**Adriana Iliescu** (lahir 31 Mei 1938, Craiova) ialah seorang wanita yang telah melahirkan anak pada umur 66 tahun sekaligus menjadi wanita tertua untuk membuat sedemikian. Beliau melahirkan Eliza Maria pada 16 Januari 2005, di Hospital Keibuan Giuleşti di Bucharest, Romania. Iliescu merupakan seorang bekas pensyarah universiti dan juga pengarang buku kanak-kanak.

Kehamilan
---------

Iliescu pada mulanya diberikan rawatan hormon untuk melambatkan proses putus haid (menopause) pada 1995. Pada tahun 2004, beliau menjalani rawatan penyuburan in vitro dengan air mani dari penderma yang tidak diketahui dan menjadi hamil dengan anak kembar perempuan. Janin-janin tersebut seberat 1.45 kilogram (3.19 paun) dan 0.69 kilogram (1.54 paun) setelah hamil selama 33 minggu tetapi satu daripada bayi tersebut mati akibat komplikasi dalam rahim. Para doktor pada mulanya berhasrat untuk melakukan pembedahan caesarian pada minggu ke 34 tetapi mereka bercadang untuk melakukannya satu minggu lebih awal akibat kematian tersebut. Bayi yang masih hidup dianggarkan akan berada di hospital selama enam minggu. 

### Perhatian antarabangsa

Undang-undang di Romania kini sedang disemak supaya ia selari dengan undang-undang negara Eropah yang lain. Akibat rombakan ini, rawatan penyuburan mungkin diharamkan selepas usia 50 tahun.

Kisah kehamilan wanita tua ini menjadi berita hangat di merata dunia, seterusnya mencetuskan perdebatan tentang rawatan kesuburan setelah mencecah usia tertentu dari segi nilai etika. Penyiaran berita tentang kehamilan dan kelahiran anak telah dikritik apabila maklumat berlainan dilaporkan oleh ejen berita berlainan. Wawancara Realitatea TV dengan Iliescu yang dilakukan sebulan sebelum kelahiran anaknya menjadi sumber utama bagi isu ini. Beberapa sumber berita telah melaporkan umur Iliescu sebagai 67 tahun dan maklumat terperinci tentang janin kedua dan ketiga yang disiarkan antara sumber-sumber tersebut amat berbeza. Contohnya, satu rencana  laman berita CNN telah diperbaharui selepas sehari untuk mengubah umurnya daripada 67 tahun kepada 66 tahun. Gheorghe Borcean, ketua jawatankuasa etika profesyen perubatan Romania mengulas:

"Kes terulung seperti ini sepatutnya memerlukan perbahasan akademik, bukan hanya sekadar satu laporan televisyen" 
Undian pada televisyen dan surat khabar serta perbincangan di seluruh dunia mencungkil pendapat orang ramai tentang keputusan etika tersebut.

Rujukan
-------

* "Romanian professor, 67, expects twins" at China Daily, referenced 17 January 2004
* "Romanian Woman, 66, Said to Be World's Oldest Mom" Diarkibkan 2005-03-24 di Wayback Machine at Reuters, referenced 17 January 2004
* "Romanian woman gives birth at 66" at BBC News, referenced 16 January 2004
* "World's oldest mother... at 66" at CNN, referenced 16 January 2004

Pautan luar
-----------

* "Your view: Mother at 67" Diarkibkan 2005-12-18 di Wayback Machine at Telegraph.co.uk